Gustav Wentzel
Nils Gustav Wentzel (født 7. oktober 1859 i Christiania (Oslo); død 10. februar 1927 i Lillehammer) var en norsk maler, der havde sit virke i blandt andet Christiania, Paris, Asker, Vågå og Lom.

Wentzels arbejde som maler varierede fra en betydelig indsats under gennembruddet af naturalismen i 1880'erne gennem nyromantikken til sene år, hvor han for det meste gentog dekorative vinterlandskaber. Kunsthistorikere synes at være enige om, at Wentzels bedste malerier er fra hans første, tidlige periode, malet med en rigdom af detaljer og præcision, der ligner de naturalistiske ideer fra 1880'erne.
Et karakteristisk eksempel er Snekkerverksted (1881, 'Snedkerværksted'). Det faktum, at dette billede blev afvist af Christiania Kunstforening betragtes ofte som grunden til etableringen af den kunstneriske efterårsudstilling 'Høstutstillingen'.
Billedet hænger i Nationalgalleriet sammen med Frokost I (1882) og Frokost II (1885).

Wentzel blev tidligt anerkendt som en af de fremmeste af sin generation, og efterhånden blev flere af hans værker fra 1880'erne købt af Nasjonalgalleriet. Hans tilværelse var dog til tider præget af dårlig økonomi.

Galleri

Noter og referencer 
Noter

Referencer

Eksterne henvisninger 
  Wikimedia Commons har flere filer relaterede til Gustav Wentzel –
 Gustav Wentzel i Norsk kunstnerleksikon, Nkl.snl.no; fyldig artikel af Leif Østby
 Gustav Wentzel i Norsk biografisk leksikon, Nbl.snl.no af Christopher Hals Gylseth
 Værker af Gustav Wenzel på Nasjonalmuseet.no (o. 100 værker)
 Gustav Wenzel hos fotoarkivet Ovaering.no (o. 100 værker vises)



Malere fra Norge
Personer fra Oslo
Modtagere af Sankt Olavs Orden